《答族侄子馨旅中见怀》
明代·卢龙云

露气沾残暑，秋声送早凉。琴樽怜夜月，书剑返江乡。

何日云鹏起，他山雾豹藏。主人能爱客，旅思不须伤。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。